Title: ประกาศกระทรวงพาณิชย์ เรื่อง การตอบโต้การทุ่มตลาดและการอุดหนุน (ฉบับที่ 2) พ.ศ. 2542

ประกาศกระทรวงพาณิชย์

ประกาศกระทรวงพาณิชย์
เรื่อง
การตอบโต้การทุ่มตลาดและการอุดหนุน
(ฉบับที่ ๒)
พ.ศ.  ๒๕๔๒[๑]

อาศัยอำนาจตามความในมาตรา ๕ วรรคสอง และมาตรา ๑๘ 
แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ  พ.ศ.  ๒๕๔๒  รัฐมนตรีว่าการกระทรวงพาณิชย์ออกประกาศกำหนดหลักเกณฑ์และวิธีการในการจำกัดจำนวนผู้ส่งออกจากต่างประเทศ
ผู้ผลิตในต่างประเทศ 
ผู้ผลิตในต่างประเทศหรือผู้นำเข้าซึ่งสินค้าที่ถูกพิจารณา หรือประเภทของสินค้าที่ถูกพิจารณาให้เหลือจำนวนที่เหมาะสม  เพื่อหาส่วนเหลื่อมการทุ่มตลาดไว้ ดังต่อไปนี้

ข้อ ๑  ประกาศนี้ให้เรียกว่า
ประกาศกระทรวงพาณิชย์ เรื่อง การตอบโต้การทุ่มตลาดและการอุดหนุน (ฉบับที่ ๒)
พ.ศ.  ๒๕๔๒

ข้อ ๒ 
ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๓  ในกรณีที่มีผู้ส่งออกจากต่างประเทศ
ผู้ผลิตในต่างประเทศหรือผู้นำเข้าสินค้าที่ถูกพิจารณาหรือประเภทของสินค้าที่ถูกพิจารณามีจำนวนมากจนไม่อาจนำข้อมูลดังกล่าวทั้งหมดมาพิจารณาหาส่วนเหลื่อมการทุ่มตลาดของผู้ส่งออกหรือผู้ผลิตสินค้าที่ถูกพิจารณาแต่ละรายได้อาจจำกัดจำนวนผู้ส่งออก
ผู้ผลิต ผู้นำเข้า หรือประเภทสินค้าที่ถูกพิจารณาให้เหลือเพียงจำนวนที่เหมาะสมโดยการสุ่มตัวอย่าง
เพื่อพิจารณาหาส่วนเหลื่อมการทุ่มตลาดก็ได้การสุ่มตัวอย่างตามวรรคหนึ่งให้เป็นไปตามกฎเกณฑ์หนึ่งกฎเกณฑ์ใด
ดังนี้
(๑)
อาศัยหลักสถิติโดยใช้ข้อมูลที่กรมการค้าต่างประเทศมีอยู่ในการสุ่มตัวอย่าง
(๒) ใช้ปริมาณการส่งออกจากประเทศผู้ส่งออกหรือประเทศแหล่งกำเนิดที่มีสัดส่วนมากที่สุด
ในประการที่จำทำให้การไต่สวนเป็นไปอย่างสมเหตุสมผล

ประกาศ ณ วันที่ ๒๓ กรกฎาคม พ.ศ.  ๒๕๔๒
ศุภชัย  พานิชภักดิ์
รัฐมนตรีว่าการกระทรวงพาณิชย์

วิภา/ผู้จัดทำ
๕ กันยายน ๒๕๕๔

[๑] ราชกิจจานุเบกษา
เล่ม ๑๑๖/ตอนพิเศษ ๕๙ ง/หน้า ๔/๒๐ สิงหาคม ๒๕๔๒